Norsk TV1

Norsk TV1 var en riksdekkende norsk TV-kanal som hadde sendinger i 1989. De hadde sine første prøvesendinger i 1988, men startet ikke med regulære sendinger før i februar 1989. Norsk TV1 var reklamefiansiert og var eid av Orkla. Den var den tredje private norske kanalen som ble opprettet i Norge (etter TV3 og TVNorge). Den ble nedlagt i juni 1989 på grunn av økonomiske problemer og overtatt av TVNorge. TV1 hadde svært mange egenproduksjoner, blant annet talkshowprogrammet Wesenstund med Rolv Wesenlund, som raskt ble kanalens store trekkplaster. Dette programmet gjenoppstod på TVNorge i 1994.

Driften av kanalen ble ledet av Arnfinn Storkaas. Rolv Wesenlund var en annen sentral aktør i kanalen.

Programinnhold og historikk
Kanalen åpningsprogram het Åpent hus og ble sendt den 16 desember 1988. Den ble ledet av Connie Barr og Hans Gunnar Skarstein. Wenche Foss, Øivind Blunck og Leif Juster var gjester i programmet. Senere på premierekvelden introduserte Rolv Wesenlund sitt talkshowprogram Wesenstund, med Kari Stokke ved flygelet.VG - JUSTER FØRST i nye TV1 (16.12.1988)

De startet sine regulære sendinger fredag den 17. februar 1989.

TV1 hadde (i motsetning til TVNorge og TV3) svært mange egenproduksjoner innenfor tema som både sport, musikk, reisemagasin, matprogram, debatt- og samtaleprogram. Den store andelen med egenproduksjon ble et fordyrende element og var årsaken til at kanalen havnet i økonomisk uføre etter bare etter noen få måneder i drift.VG - BEDRE TV-FREMTID FOR FLATLAND & CO (16.6.1989) Sitat: «Dyre egenproduksjoner har tæret hardt på selskapets økonomi» Den økonomiske situasjonen gjorde at dens eier, Orkla, forlot TV1 og gikk over til TVNorge. TVNorge tok over driften av TV1 den 16. juni 1989.VG - NORSKE PROGRAM I NORSK TV-KANAL (17.7.1989) Enkelte av TV1s programposter, blant annet Wesenstund, ble for en kort periode etter overtakelsen satt opp på TVNorge.

Det var om lag 1 millioner mennesker i Norge som hadde mulighet til å ta inn kanalen ved oppstarten. Rundt 220 000 seere var innom kanalen den første helgen de hadde sendinger.VG - TV1-sjef godt fornøyd med seeroppslutningen (21.12.1988)

Egenproduserte programmer
 Wesenstund: 40 sendinger (1988–1989)
Steffens time: Boksemagasin med Steffen Tangstad (1988–1989)
Møt Pressen: debattprogram Trygve Ramberg (1988–1989)
Reiselyst: reiseprogram med Terje Myklebost (1989)
Kaleidoskopet: Informasjonsprogram om samfunnet (1989)
Det moderne norske kjøkken: matprogram med Arne Jermstad og Britt Kasin (1989)
Nytt fra næringslivet: Økonomisk magasin ved Christian Rafn (1989)
Cruise: TV1s weekendkonkurranse for seere og publikum fra Studio (1989)
Tiffanytime: TV1s ungdomsmagasin (1989)
Det står skrevet: bokprogram ledet av Ivar Eskeland (1989)
Show Show: Rapport fra de «skrå bredder» landet rundt. Programledere: Connie Barr og Morten Eikeri (1989)
Kamera går!: Filmmagasin ved Connie Barr
Rundt flygelet: Musikkprogram. Kari Stokke inviterer seerne til et musikalsk møte med gjester.
Duellen: Premiekonkurranse.
Revymagasinet: Elisabeth Granneman møter revyfolk og amatører (1989)
Åpen time: Diverse
Kropp og sjel: Helsemagasin

Annet
Venner av den kjente norske predikanten Aage Samuelsen truet kanalen med rettssak i april 1989 på grunn av at den hadde sendt filmen Broder Gabrielsen.VG - Filmbråk i TV 1 (19.4.1989)

Se også
Liste over norske TV-kanaler

Referanser

Kategori:Norske TV-kanaler
Kategori:Opphør i 1989
Kategori:TV-kanaler etablert i 1989